b'\n_START_ARTICLE_\nTequistlateca\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEl tequistlateca es va parlar a l\'\xc3\xa0rea de Tequistlan fins a almenys el primer ter\xc3\xa7 del segle XX.\n_START_SECTION_\nClassificaci\xc3\xb3\n_START_PARAGRAPH_\nEl tequistlateca est\xc3\xa0 clarament emparentat amb les varietats de chontal d\'Oaxaca, parlades una mica m\xc3\xa9s al sud de vegades indegudament anomenades "tequistlateca". El tequistlateca pr\xc3\xb2piament dit juntament amb el chontal d\'Oaxaca formen la fam\xc3\xadlia tequistleco-chontal (o simplement tequistlateca). El tequistlateca pr\xc3\xb2piament dit, descrit per Angulo i Freenlad (1925) sembla ser una mica m\xc3\xa9s propera a la varietat de la terres baixes que la de les terres altes, encara quan geogr\xc3\xa0ficament els tequistlateques vivien m\xc3\xa9s lluny de la costa que de la serra._NEWLINE_Fora d\'aquest parentiu clar, entre el chontal d\'Oaxaca i el tequistlateca, Oltrogge (1977) i Campbel (1979) han proposat que les lleng\xc3\xbces tequistlateca-chontales estan emparentades amb el lleng\xc3\xbces jicaque-tol d\'Hondures, aportant una bona quantitat d\'evid\xc3\xa8ncia l\xc3\xa8xica compartida._NEWLINE_Altres autors han especulat amb un parentiu lluny\xc3\xa0 amb les lleng\xc3\xbces hoka, encara que s\'han apartat molt poques dades en favor d\'aquesta \xc3\xbaltima hip\xc3\xb2tesi.\n_START_SECTION_\nDescripci\xc3\xb3 ling\xc3\xbc\xc3\xadstica\n_START_PARAGRAPH_\nEl tequistlateca va ser breument descrit pel matrimoni Angulo i Freeland (1925). De les m\xc3\xa9s de 200 paraules citades per aquests autors m\xc3\xa9s de la meitat tenen cognats amb el chontal d\'Oaxaca de les terres altes i chontal d\'Oaxaca de les terres baixes, en alguns casos les paraules s\xc3\xb3n id\xc3\xa8ntiques en les tres lleng\xc3\xbces. De la resta, unes 25 paraules tenen cognats nom\xc3\xa9s en el chontal de les terres baixes i 19 tenen cognats en el chontal de les terres altes per\xc3\xb2 no en el de les terres baixes. Altres onze termes s\xc3\xb3n similars en les dues varietats de chontal d\'Oaxaca i diferents en tequistlateca. I finalment unes 20 paraules s\xc3\xb3n diferents en les tres lleng\xc3\xbces.'